ออมสินลงทุนถือหุ้น 25%บล.เอเอสแอลหวังรายได้เพิ่ม
ธนาคารออมสิน จับมือ บล.เอเอสแอล ให้พนักงานขายสินค้าธุรกิจหลักทรัพย์ ให้ลูกค้า เพิ่มรายได้ให้กับธนาคาร
26 มิ.ย. 2562

ธนาคารออมสิน จับมือ บล.เอเอสแอล ให้พนักงานขายสินค้าธุรกิจหลักทรัพย์ ให้ลูกค้า เพิ่มรายได้ให้กับธนาคาร
นายชาติชาย พยุหนาวีชัย ผู้อำนวยการธนาคารออมสิน เปิดเผยว่าธนาคารได้เข้าถือหุ้นบริษัทหลักทรัพย์ (บล.) เอเอสแอล จำกัด หรือ ASL ในสัดส่วน 25% ทำให้การดำเนินธุรกิจแบบครบวงจรมากขึ้น และเพิ่มช่องทางในการให้บริการแก่ลูกค้าธนาคารครบวงจร
ทั้งนี้ ธนาคารออมสินและ ASL จะร่วมกันศึกษาแนวทาง และความเป็นไปได้ในการพัฒนาธุรกิจ เพิ่มช่องทางการซื้อขายหลักทรัพย์ผ่าน Platform ของธนาคาร เพื่อให้ลูกค้าทั้งลูกค้ารายย่อย ลูกค้ารายใหญ่ และลูกค้าสถาบัน สามารถเปิดบัญชีซื้อขายหลักทรัพย์ และทำธุรกรรมต่างๆ ที่เกี่ยวข้องกับการซื้อขายหลักทรัพย์ได้
นอกจากนี้ ธนาคารออมสินกำหนดเป้าหมาย Banker to Broker ให้พนักงานธนาคารออมสินสามารถนำเสนอขายผลิตภัณฑ์และบริการด้านการลงทุนในหลักทรัพย์ให้ลูกค้าได้ ซึ่งจะเป็นการเพิ่มช่องทางในการสร้างรายได้ค่าธรรมเนียมอีกช่องทางหนึ่ง